RESOLUCIÓN do 7 de xuño de 2004, da Dirección Xeral de Saúde Pública, pola que se actualiza o calendario de vacinación infantil do programa galego de vacinación.
CONSELLERÍA DE SANIDADE — III. OUTRAS DISPOSICIÓNS — 18/06/2004

Na actualidade, para a mellora do estado de saúde da poboación infantil, existen produtos vacinais de demostrada eficacia e efectividade que teñen como obxectivo a prevención de certas enfermidades.
A necesidade de manter as recomendacións de vacinas e pautas de vacinación actualizadas, segundo os avances dos coñecementos dos niveis de seroprevalencia dos anticorpos fronte aos axentes obxecto da vacinación, así como o desenvolvemento da biotecnoloxía na produción de vacinas máis seguras e efectivas e a aparición de cambios ecolóxicos na circulación dos xermes, fan necesario implantar un sistema de vacinación máis seguro e eficaz, para o cal se seguirán as recomendacións ao respecto feitas polo Comité Asesor de Enfermidades Inmunoprevenibles e os acordos do Consello Interterritorial do Sistema Nacional de Saúde.
Así pois, de conformidade co Decreto 44/2002, do 8 de febreiro, polo que se establece a estrutura orgánica da Consellería de Sanidade e as súas competencias, é responsabilidade da Dirección Xeral de Saúde Pública a elaboración e xestión dos programas de prevención de enfermidades, segundo o seu artigo 10.2º h).
Polo anteriormente exposto,
RESOLVO:
Primeiro.-Substituír a vacina atenuada fronte á poliomielite de administración oral pola vacina inactivada de administración parenteral para os efectos de evitar o posible risco, aínda que mínimo, de parálise fláccida vacinal, unha vez valorada a resposta inmunolóxica, a seguridade e efectividade da vacina inactivada dispoñible e a nova situación epidemio
lóxica da enfermidade que se considera eliminada na Rexión Europea pola Organización Mundial da Saúde.
Segundo.-Substituír a vacina DTP (difteria, tétanos e tose ferina) de compoñente Pertussis de célula completa pola vacina DTP co compoñente Pertussis acelular para os efectos de aumentar a seguridade da vacinación, tendo en conta a menor reactoxenicidade das vacinas acelulares e a inmunoxenicidade e efectividade similares de ambas as dúas vacinas.
Terceiro.-O programa de vacinación infantil comprenderá a prevención mediante inmunoprofilaxe activa de:
-Hepatite B.
-Poliomielite.
-Tétano.
-Difteria.
-Tose ferina.
-Xarampelo.
-Rubéola.
-Parotidite.
-Enfermidades invasoras causadas polo Haemophilus Influenzae de serotipo b.
-Enfermidades invasoras causadas pola Neisseria meningitidis serogrupo C.
Cuarto.-As pautas de vacinación segundo as vacinas serán as seguintes:
Vacinas/idade
0 meses
2 meses
4 meses
6 meses
15 meses
18 meses
3 anos
6 anos
12 anos
14 anos
Vacina hepatite B: VHB (4)
VHB
(1ª d.)
VHB
(2ª d.)
VHB
(3ª d.)
VHB
(1)
Vacina da difteria, tétano e toseferina de tipo acelular: DTPa
DTPa
(1ª d.)
DTPa
(2ª d.)
DTPa
(3ª d.)
DTPa
(4ª d.)
DTPa
(5ª d.)
Vacina do tétano e da difteria tipo adulto: Td
Td
(2)
Vacina inxectable da polio: IPV
IPV
(1ª d.)
IPV
(2ª d.)
IPV
(3ª d.)
IPV
(4ª d.)
Vacina do Haemophilus influenza tipo b: Hib
Hib
(1ª d.)
Hib
(2ª d.)
Hib
(3ª d.)
Hib
(4ª d.)
Vacina fronte ao Meningococo C (3)
MC
(1ª d.)
MC
(2ª d.)
Vacina fronte ao sarampelo, rubéola e parotidite (triple vírica): TV
TV
(1ª d.)
TV
(2ª d.)
1) A vacinación fronte á hepatite B aos 12 anos de idade está indicada exclusivamente nos nenos non vacinados anteriormente e a pauta de vacinación é de 3 doses, as dúas primeiras cun intervalo dun mes e a terceira aos seis meses da primeira (0,1,6).
2) Recoméndase aplicar unha dose de recordo cada 10 anos.
3) Existen produtos vacinais nos que a súa ficha técnica permite reducir a dúas doses a pauta de vacinación fronte ao Meningococo C.
4) Para reducir o número de inxeccións precisas para a administración de todos os antíxenos correspondentes aos dous meses de idade, a segunda dose de vacina fronte á hepatite B podería administrarse á idade dun mes.
Quinto.-Esta resolución entrará en vigor o día 1 de xullo de 2004.
Disposición derradeira
Facúltase o director xeral de Saúde Pública da Consellería de Sanidade para ditar os criterios técnicos que se van seguir e para adoptar as actuacións necesarias para o axeitado desenvolvemento e implantación do calendario oficial de vacinacións de Galicia.
Disposición derrogatoria
Quedan derrogadas cantas normas de igual ou inferior rango naquilo que se opoña expresamente ao disposto nesta resolución.
Santiago de Compostela, 7 de xuño de 2004.
Jorge Suanzes Hernández
Director xeral de Saúde Pública